76. ΝΟΜΟΣ υπ’ αριθ. 1105 της 29/30 Δεκ. 1980 (ΦΕΚ Α΄ 299) Περί τροποποιήσεως και συμπληρώσεως της περί Μετοχικού Ταμείου Στρατού (Μ.Τ.Σ.), νομοθεσίας. Άρθρ.1.-1.Δικαιούχοι μερίσματος τυγχάνουν, οι κατά τας ισχυούσας διατάξεις και τας τοιαύτας του παρόντος μέτοχοι του Ταμείου, εφ’ όσον ήθελον δικαιωθή στρατιωτικής συντάξεως. Μετά τον θάνατον τούτων, δικαιούχοι μερίσματος καθίστανται αι οικογένειαι αυτών, ίδιαι ή πατρικαί εφ’ όσον έτυχον συντάξεως δια τον θανόντα. 2.Ως χρόνος μετοχικής σχέσεως, δια τη θεμελίωσιν των δικαιωμάτων των μετόχων και των οικογενειών αυτών, λογίζεται ο εν τη οικεία πράξει κανονισμού συντάξεως αναφερόμενος χρόνος συνταξίμου υπηρεσίας, ο υπολογιζόμενος δια τον κανονισμόν της συντάξεως. 3.(Καταργήθηκε, από την περίπτ. α΄του άρθρ. 23 του Νόμ. 2913/22-23 Μαϊου 2001 (ΦΕΚ Α΄102), κατωτ. αριθ. 108. Άρθρ.2.-1.Οι εις πρώτον γάμον ερχόμενοι μέτοχοι του ταμείου υποχρεούνται, κατά την υπό της στρατιωτικής αρχής χορήγησιν αδείας τελέσεως γάμου των, εις την καταβολήν χρηματικού ποσού ίσου προς ένα βασικόν μισθόν του βαθμού ον φέρουν κατά τον χρόνον της καταβολής, άνευ παραιτέρω υποχρεώσεως, δι’ εγγραφήν γάμου και τέκνων. Δια την τέλεσιν δευτέρου και τρίτου γάμου δεν υφίσταται τοιαύτη υποχρέωσις. 2.Οι έγγαμοι κατά την χρονολογίαν αποκτήσεως της ιδιότητος του μετόχου υποχρεούνται όπως από της κατατάξεώς των, καταβάλλουν υπέρ του Ταμείου ποσόν ίσον προς ένα βασικόν μισθόν του βαθμού, ον κέκτηνται, κατά τον χρόνον της καταβολής. 3.Οι ήδη μερισματούχοι του ταμείου, ερχόμενοι εις πρώτον γάμον, υποχρεούνται εις την καταβολήν υπέρ του ταμείου ποσού ίσου προς ένα βασικόν μισθόν του βαθμού του οποίου το μέρισμα λαμβάνουν κατά τον χρόνον της καταβολής. 4.Θήλεις μέτοχοι ή μερισματούχοι εξ ιδίου δικαιώματος ερχόμεναι εις γάμον μετά μετόχων ή εξ ιδίας υπηρεσίας μερισματούχων, δεν υπόκεινται εις υποχρέωσιν καταβολής τινος λόγω γάμου. Εν περιπτώσει συνάψεως δευτέρου ή τρίτου γάμου, μετά μη μετόχου ή μερισματούχου του ταμείου, υποχρεούνται εις την καταβολήν του, κατά την πρώτην παράγραφον του παρόντος άρθρου οριζομένου χρηματικού ποσού. 5.Το, κατά τ’ ανωτέρω ποσόν λόγω τελέσεως γάμου, αποτελεί πόρον του ταμείου και ουδέποτε επιστρέφεται εξαιρέσει της περιπτώσεως της μη τελέσεως του γάμου ή της ακυρώσεως τούτου, δι’ αμετακλήτου δικαστικής αποφάσεως, εφ’ όσον εκ του γάμου τούτου δεν υπάρχουν τέκνα δικαιούμενα οιασδήποτε παροχής εκ του Ταμείου κατά τας ισχυούσας διατάξεις, ως επίσης και εάν ο καταβαλών μέτοχος δεν δικαιωθή μερίσματος. 6.Πάσα ετέρα διάταξις αφορώσα εις αναγνώρισιν οικογενείας μετόχου ή μερισματούχου του ταμείου και υποχρέωσιν δια συμπληρωματικήν καταβολήν γάμου καταργείται. Άρθρ.3.-1.Μέτοχοι του ταμείου, πέραν των, υπό της κειμένης νομοθεσίας, αυτού οριζομένων, τυγχάνουν υποχρεωτικώς και οι κάτωθι: Οι εν ενεργεία μόνιμοι αξιωματικοί και ανθυπασπισταί των κοινών σωμάτων οι καταταγέντες εις ταύτα από της συστάσεώς των και εφ’ εξής κατατασσόμενοι, ως και οι μεταταγέντες εις τα σώματα ταύτα αξιωματικοί και ανθυπασπισταί του Στρατού Ξηράς και Χωροφυλακής. 2.Αξιωματικοί αδελφαί νοσοκόμοι εξελθούσαι του στρατεύματος και συνταξιοδοτηθείσαι κατά τας διατάξεις του Ν.Δ. 626/1970 «περί τροποποιήσεως διτάξεών τινων του Α.Ν. 1854/1951 «περί απονομής των πολιτικών και στρατιωτικών συντάξεων», δικαιούνται τη αιτήσει των μερίσματος από της δημοσιεύσεως του παρόντος. Άρθρ.4.-1.Το υπό της κειμένης νομοθεσίας περί ΜΙΣ προβλεπόμενον όριον ηλικίας των θηλέων τέκνων, των μετόχων και μερισματούχουν, μετά την πάροδον του οποίου παύουν αυτοδικαίως αι, λόγω προικοδοτήσεως αυτών, διενεργούμεναι κρατήσεις επί των αποδοχών ή του μερίσματος, μειούται από το 50όν εις 45ον έτος της ηλικίας των. 2.Εις περίπτωσιν τελέσεως γάμου μετά την συμπλήρωσιν του 45ου έτους της ηλικίας των, προς απόληψιν της δικαιουμένης προικός των δεν υποχρεούνται εις καταβολήν εισφορών (κρατήσεων) δια το από της παύσεως τούτων, μέχρι της τελέσεως του γάμου των χρονικόν διάστημα. (Αντί για τη σελ. 1522,11(β)  Σελ. 1522,11(γ) Τεύχος 1392 Σελ. 55 Μετοχικό Ταμείο Στρατού 36.Σ.α.75-76 3.Γονείς, μέτοχοι ή μερισματούχοι δικαιούνται επιστροφής των καταβληθεισών λόγω προικο-δοτήσεως κρατήσεων, ατόκως, εν περιπτώσει θανάτου του δι’ ο κατεβλήθησαν αύται θήλεος τέκνου των. Άρθρ.5.-1.Κατ’ εξαίρεσιν των περί απονομής μερίσματος σχετικών διατάξεων της νομοθεσίας του ταμείου, δικαιούνται μερίσματος και των λοιπών παροχών του ταμείου αι μετά τέκνων χήραι σύζυγοι, ως και τα ορφανά μητρός τέκνα αποβιούντων μετόχων και αν έτι δεν έτυχον συντάξεως λόγω μη συμπληρώσεως υπό των μετόχων του προς απονομήν ταύτης απαιτουμένου συνταξίμου χρόνου. 2.Εις την περίπτωσιν ταύτην, το μέρισμα είναι ανάλογον προς τα έτη της στρατιωτικής συνταξίμου υπηρεσίας του αποβιώσαντος μετόχου, μη δυνάμενον εν πάση περιπτώσει να είναι μικρότερον του αντιστοιχούντος εις 10ετή στρατιωτικήν υπηρεσίαν. Άρθρ.6.-1.Το διοικητικόν συμβούλιον του ΜΙΣ, δύναται δι’ ητιολογημένης αποφάσεώς του να μεταβιβάζη εις τον γενικόν διευθυντήν το δικαίωμα εγκρίσεως ωρισμένων δαπανών, περιοριστικώς εν αυτή αναφερομένων. 2.Δι’ αποφάσεως του διοικητικού συμβουλίου καθορίζεται ο τρόπος και η διαδικασία πληρωμής του καταβαλλομένου εκάστοτε μερίσματος. 3.Δια της αυτής αποφάσεως δύναται να στρογγυλοποιείται το ποσόν του μερίσματος. Άρθρ.7.-Δια κανονισμού εσωτερικής υπηρεσίας του ταμείου, εκδιδομένου δι’ αποφάσεως του Υπουργού Εθνικής Αμύνης, τη προτάσει του διοικητικού συμβουλίου του ταμείου, ορίζεται ο τρόπος λειτουργίας απασών των υπηρεσιών του ταμείου και εν γένει πάσα σχετική λεπτομέρεια, εφ’ όσον περί τούτου δεν ορίζεται εν τη ισχυούση νομοθεσία. Άρθρ.8.-Η ισχύς του παρόντος νόμου άρχεται από της δημοσιεύσεώς του δια της Εφημερίδος της Κυβερνήσεως.